ประกาศคณะกรรมการว่าด้วยฉลาก

ฉบับที่ 35 (พ.ศ. 2556)

เรื่อง ให้รถยนต์ใช้แล้วเป็นสินค้าที่ควบคุมฉลาก

----------------------------------------

          โดยที่ในปัจจุบันได้มีการนํารถยนต์ใช้แล้วมาจําหน่ายเป็นจํานวนมากโดยไม่ได้แสดงสาระสําคัญเกี่ยวกับรถยนต์ไว้ในฉลากอย่างครบถ้วน ทําให้ผู้บริโภคไม่ได้รับทราบข้อมูลอันเป็นสาระสําคัญเกี่ยวกับรถยนต์ใช้แล้วเพื่อประกอบการพิจารณาตัดสินใจเลือกซื้อได้อย่างเพียงพอ ซึ่งจะนําไปสู่ปัญหาการหลอกลวงผู้บริโภคอย่างกว้างขวาง ดังนั้น เพื่อป้องกันการเกิดปัญหาดังกล่าว จึงสมควรแก้ไขการกําหนดข้อความในฉลากของรถยนต์ใช้แล้วให้เหมาะสมยิ่งขึ้น

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ให้ยกเลิกประกาศคณะกรรมการว่าด้วยฉลาก ฉบับที่ 24 (พ.ศ. 2550) เรื่อง ให้รถยนต์ใช้แล้วเป็นสินค้าที่ควบคุมฉลาก ลงวันที่ 26 เมษายน พ.ศ. 2550


ข้อ ๒ ในประกาศนี้

          “รถยนต์ใช้แล้ว” หมายถึง รถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคนแต่ไม่เกินสิบสองคน รถยนต์บรรทุกส่วนบุคคลที่มีน้ําหนักรถไม่เกินหนึ่งพันหกร้อยกิโลกรัม ซึ่งมิได้ใช้ประกอบการขนส่งเพื่อสินจ้างตามกฎหมายว่าด้วยการขนส่งทางบกที่ได้จดทะเบียนตามพระราชบัญญัติรถยนต์ พ.ศ. 2522 รวมถึงรถยนต์แท็กซี่ รถแทรกเตอร์ รถใช้งานเกษตร ที่ได้จดทะเบียนตามพระราชบัญญัติรถยนต์ พ.ศ. 2522 ซึ่งผ่านการใช้งานมาแล้ว และผู้ประกอบธุรกิจมีไว้เพื่อจําหน่าย


ข้อ ๓ ให้รถยนต์ใช้แล้วเป็นสินค้าที่ควบคุมฉลาก


ข้อ ๔ ฉลากรถยนต์ใช้แล้วตามข้อ 3 ให้ใช้ข้อความที่ตรงต่อความเป็นจริงไม่ก่อให้เกิดความเข้าใจผิดในสาระสําคัญของรถยนต์ใช้แล้วนั้น และต้องเป็นภาษาไทยหรือภาษาไทยกํากับภาษาต่างประเทศที่สามารถเห็นและอ่านได้อย่างชัดเจนและให้ระบุข้อความดังต่อไปนี้ไว้ในฉลากด้วย

          (1) ชื่อ ประเภทหรือชนิดของสินค้า ในกรณีที่เป็นสินค้าที่สั่งหรือนําเข้ามาในราชอาณาจักรเพื่อขาย ให้ระบุชื่อประเทศที่ผลิตด้วย

          (2) ชื่อและสถานที่ประกอบการของผู้ขาย

          (3) ขนาดหรือน้ําหนัก

          (4) สมุดคู่มือการบํารุงรักษารถ (ถ้ามี)

          (5) รุ่นปี

          (6) ราคา โดยระบุหน่วยเป็นบาท

          (7) วันจดทะเบียน

          (8) เลขทะเบียน

          (9) เลขตัวรถ

          (10) เลขเครื่องยนต์

          (11) ยี่ห้อรถ

          (12) ยี่ห้อเครื่องยนต์

          (13) สี

          (14) ชนิดเชื้อเพลิง

          (15) ลําดับของเจ้าของรถ ชื่อและชื่อสกุล

          (16) ภาระผูกพันของรถยนต์ที่มีอยู่ในวันจําหน่าย (ถ้ามี)

          (17) ข้อมูลการประสบภัย เช่น ถูกชน ถูกน้ําท่วม (ถ้ามี)

          (18) กรณีที่ถูกน้ําท่วมให้ระบุระดับของน้ําที่ท่วมตัวรถยนต์ เช่น ระดับพื้นรถยนต์ ระดับเบาะรถยนต์ ระดับเรือนไมล์แผงนวมหน้าปัด ท่วมทั้งคัน

          (19) ระยะทางการใช้งาน หรือชั่วโมงในการทํางานของรถ


ข้อ ๕ ข้อความใน (7) (8) (9) (10) (11) (12) (13) (14) (15) (16) (17) (18) และ (19) ให้ระบุข้อมูลด้วยตัวอักษรขนาดไม่ต่ํากว่าหนึ่งเซนติเมตร


ข้อ ๖ ข้อความใน (7) (8) (9) (10) (11) (12) (13) (14) (15) (16) (17) (18) และ (19) ให้เป็นไปตามที่ปรากฏในรายการจดทะเบียนตามกฎหมายว่าด้วยรถยนต์ ตั้งแต่วันจดทะเบียนจนถึงวันที่จําหน่าย


ข้อ ๗ ประกาศฉบับนี้ให้ใช้บังคับเมื่อพ้นกําหนดหกสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 14 มิถุนายน พ.ศ. 2556

 

จิรชัย  มูลทองโร่ย

ประธานกรรมการว่าด้วยฉลาก


อื่นๆ - ปริยานุช/ผู้จัดทํา

17 กรกฎาคม 2556

 

โชติกานต์/ผู้ตรวจ

3 สิงหาคม 2556